# name
Irving Langmuir i el naixement de la Ciència de Superfícies. Inauguració de l'exposició al CRAI Biblioteca de Física i Química. (Octubre 2017)

# metadata.dc.description[].value
Material elaborat pel CRAI Biblioteca de Física i Química

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Octubre 2017.

# metadata.dc.description.abstract[].value
El proper dimecres, 18 d'octubre a les 12h,  s’inaugura  la tretzena mostra del Fons Històric del CRAI Biblioteca de Física i Química: Irving Langmuir i el naixement de la Ciència de Superfícies.
 
L’acte d’inauguració tindrà lloc a l’Aula Magna Enric Casassas de les Facultats de Física i Química de la UB, amb la conferència, a càrrec del Dr. Miguel Angel Cabrerizo, catedràtic de Física Aplicada de la Universidad de Granada: Irving Langmuir, un científico americano.
 
Irving Langmuir (1881-1957) rebé el Premi Nobel de Química el 1932 pels seus descobriments i investigacions en química de superfícies. Va treballar a la General Electric Company (New York) per, entre altres coses, millorar l’estabilitat i durada dels filaments metàl·lics en làmpades incandescents i va ser pioner en observar la gran estabilitat de monocapes adsorbides sobre filaments de tungstè i platí. Aquests estudis el van portar a formular una teoria general sobre monocapes adsorbides, introduint la coneguda isoterma de Langmuir.
 
L’exposició d’enguany commemora la publicació el 1917 del disseny de la primera balança superficial que porta el seu nom i que permet preparar i estudiar capes de gruix nanomètric dipositades a la superfície d’aigua. Aquesta fita marca el naixement de la moderna Ciència de Superfícies, clau per al desenvolupament de catalitzadors per a la síntesi sostenible de compostos orgànics o la degradació de substàncies tòxiques. A més, ha permès el desenvolupament de materials amb funcionalitats noves, com ara lents amb protecció anti-reflexos, teixits que no s'embruten, o implants protèsics que milloren llur integració en l'organisme.
 
Podeu visitar l’exposició durant tot el curs 2017-2018 a l’Hemeroteca del CRAI Biblioteca de Física i Química.

# metadata.dc.rights[].value
cc-by (c) Universitat de Barcelona. CRAI, 2017

# metadata.dc.subject.other[].value
Universitat de Barcelona. CRAI Biblioteca de Física i Química

# metadata.dc.title[].value
Irving Langmuir i el naixement de la Ciència de Superfícies. Inauguració de l'exposició al CRAI Biblioteca de Física i Química. (Octubre 2017)